У першым тайме абедзве каманды не адседжваліся ў абароне і шукалі шчасця каля чужых варот. І ў гаспадароў, і ў гасцей было па некалькі магчымасцей адкрыць лік, але варатары былі на вышыні. Адразу пасля перапынку каманды выдалі серыю з чатырох мячоў, па два разы паразіўшы вароты адна адной, прычым двойчы ў ліку вялі мексіканцы. Беларускія футбалісты адчулі смак і прадаўжалі націск, што прывяло да поспеху - на 81-й мінуце пераможны гол забіў Павел Няхайчык, які літаральна за мінуту да гэтага выйшаў на замену - 3:2. Ход гэтага паядынку паказаў, што беларуская дружына можа гуляць на роўных з моцнымі сапернікамі, але для гэтага трэба перш за ўсё жаданне згуляць з поўнай самааддачай.